Na Silicon Valley ya Californie, esika oyo industrie ya technologie ya bamiliare ya badolare ezali mpe bakompanyi
minene mingi lokola Apple, Google, Amazon, Facebook mpe basusu,
Bana batindamaka na nko na biteyelo esika basalelaka ba tableau, bikomeli na papie na esika ya ba tablette na ChatGPT.
"Likanisi ete application moko na iPad ekoki koteya bana na ngai kotanga to kosala arithmétique malamu koleka
ezali likambo ya bozoba," elobi Alan Eagle, mokambi ya kala ya communication na Google.
Mokeli ya Apple, Steve Jobs, andimaki mbala moko ete bana na ye bazalaki na ndingisa te ya kosalela iPad tango ebimaki sika.
Mwana ya Bill Gates bapesaki bango ndingisa ya kozala na telefone ya maboko te kino bakokisi mibu 14, mpe sima na
yango, bosaleli na yango etambwisamaki na mibeko, ndenge mobandisi ya Microsoft alobaki na interview moko.
Likambo ya kosepelisa, Microsoft na Apple bango mibale basalaka na domaine ya kelasi.
Bango mibale balingi kosunga bana na biteyelo mpo bámibongisa mpo na mikolo mizali koya na mokili ya numériki.
Bato ya likolo ya tekinoloji bazali na nko kotia bana na bango mosika na media ya numériki mpe tekinoloji ya telefone,
kasi bazali se kobakisa tekinoloji yango na biteyelo ya leta.
mpo bayebi malamu mpenza ete kotala media mingi koleka ndelo ezali mabe, kaka te mpo na kolongono ya nzoto,
kasi mpe mpo na bomoi ya libota mpe bolongi na kelasi!